ശബരിമലയില് പോയതിനെ ചൊല്ലി അസഭ്യം പറഞ്ഞു സ്റ്റോപ്പില് ബസ് നിര്ത്തിയില്ല ബസ് ഡ്രൈവര്ക്ക് എതിരെ ബിന്ദു അമ്മിണിയുടെ പരാതി കോഴിക്കോട്: ശബരിമലയില് പ്രവേശിച്ച ആക്ടിവിസ്റ്റും കോഴിക്കോട് ലോ കോളജ് അധ്യാപികയുമായ ബിന്ദു അമ്മിണിക്ക് എതിരെ സ്വകാര്യ ബസ് ഡ്രൈവര് അസഭ്യം പറഞ്ഞതായി പരാതി. സംഘപരിവാര് അനൂകൂലികളാണ് അധിക്ഷേപിച്ചതെന്നും പരാതിയില് സൂചിപ്പിച്ചിട്ടുണ്ട്. കണ്ണൂര്കോഴിക്കോട് റൂട്ടിലോടുന്ന സെയ്ന് ബസിലെ ഡ്രൈവര്ക്ക് എതിരെയാണ് നടക്കാവ് പോലീസ് കേസെടുത്തത്. ഐപിസി 509 പ്രകാരം സ്ത്രീയെ വാക്കുകളിലൂടെ അപമാനിച്ചതിനാണ് കേസ്. ഞായറാഴ്ച രാത്രി പൊയില്ക്കാവില്നിന്ന് ബസില് കയറിയ തന്നെ തിരിച്ചറിഞ്ഞ ഡ്രൈവര് ശബരിമലയില് പോയതുമായി ബന്ധപ്പെട്ട് പരിഹസിച്ചെന്നാണ് ബിന്ദു അമ്മിണി പരാതിയില് പറയുന്നത്. വെസ്റ്റ്ഹില്ലില് ഇറങ്ങാന് ആവശ്യപ്പെട്ടപ്പോള് നിര്ത്തിയില്ലെന്നും അവര് പറഞ്ഞു.